b'\n_START_ARTICLE_\nInterceptor IMSI\n_START_PARAGRAPH_\nUn interceptor IMSI sau \xe2\x80\x9ecapcan\xc4\x83 IMSI\xe2\x80\x9d (engl. IMSI-catcher) este un dispozitiv de interceptare telefonic\xc4\x83 folosit pentru interceptarea traficului de telefonie celular\xc4\x83 \xc8\x99i pentru supravegherea mi\xc8\x99c\xc4\x83rii utilizatorilor de aparate mobile. \xc3\x8en linii mari, el ac\xc8\x9bioneaz\xc4\x83 ca o fals\xc4\x83 celul\xc4\x83 de telefonie mobil\xc4\x83, care se interpune \xc3\xaentre telefonul-\xc8\x9bint\xc4\x83 \xc8\x99i adev\xc4\x83ratul turn-anten\xc4\x83 al companiei de telefonie. Interceptorul IMSI reprezint\xc4\x83 o form\xc4\x83 de atac \xe2\x80\x9eman-in-the-middle\xe2\x80\x9d. \xc3\x8en unele \xc8\x9b\xc4\x83ri, interceptoarele IMSI sunt folosite de c\xc4\x83tre for\xc8\x9bele de ordine \xc8\x99i de serviciile secrete, dar utilizarea lor a st\xc3\xa2rnit \xc3\xaengrijor\xc4\x83ri serioase cu privire la libert\xc4\x83\xc8\x9bile civile \xc8\x99i la dreptul la intimitate \xc8\x99i a fost reglementat\xc4\x83 strict \xc3\xaen anumite \xc8\x9b\xc4\x83ri, cum ar fi Germania (prin Codul de Procedur\xc4\x83 Penal\xc4\x83)\xc2\xa0 (German). Unele \xc8\x9b\xc4\x83ri nu cripteaz\xc4\x83 traficul de telefonie mobil\xc4\x83 (sau utilizeaz\xc4\x83 algoritmi de criptare foarte slabi), f\xc4\x83c\xc3\xa2nd astfel nenecesar\xc4\x83 folosirea interceptoarelor IMSI.\n_START_SECTION_\nDescriere general\xc4\x83\n_START_PARAGRAPH_\nO sta\xc8\x9bie virtual\xc4\x83 de emisie-recep\xc8\x9bie de baz\xc4\x83 (engl. virtual base transceiver station - VBTS) este un dispozitiv pentru aflarea identificatorului IMSI (International Mobile Subscriber Identity) a unui telefon mobil \xc3\xaenvecinat \xc8\x99i pentru interceptarea apelurilor sale. Ea a fost patentat\xc4\x83 \xc8\x99i comercializat\xc4\x83 pentru prima oar\xc4\x83 de c\xc4\x83tre firma Rohde & Schwarz \xc3\xaen 2003, de\xc8\x99i ap\xc4\x83rarea unui asemenea patent este dificil\xc4\x83, fiindc\xc4\x83 \xc3\xaen realitater dispozitivul este doar o anten\xc4\x83 GSM modificat\xc4\x83, cu operator r\xc4\x83u-inten\xc8\x9bionat. Pe 24 ianuarie 2012, Curtea de Apel din Anglia \xc8\x99i \xc8\x9aara Galilor of England and Wales a opinat c\xc4\x83 patentul este invalid din cauza faptului c\xc4\x83 ideea dispozitivului este evident\xc4\x83.'